ซิโก้ จัดทัพรับเมียนมา เน้นเกมรุกวาง ธีรศิลป์ ยืนหัวหอกตัวเป้า
ขุนพล ช้างศึก ทีมชาติไทย ฟิตเต็มร้อย พร้อมย้ำแค้นถล่มชนะเมียนมา ที่จะบุกมาเยือน ในเกมรอบรองฯ นัดที่ 2 ของศึก เอเอฟเอฟ ซูซูกิคัพ 2016 ที่สนามราชมังคลาฯ ค่ำวันพรุ่งนี้ (8 ธ.ค.) โดยจะเปิดเกมรุกบุกเข้าใส่มากกว่าเกมแรก ด้วยระบบ 4-5-1 มี กัปตันมุ้ย ธีรศิลป์ แดงดา เป็นหน้าเป้า พร้อมกำชับ เจ้าตัง สารัช อยู่เย็น ที่ติดใบเหลืองให้เล่นอย่างระมัดระวัง ช่อง 7 สี เตรียมถ่ายทอดสดให้ชม 19.00 น. เป็นต้นไป,ศึกฟุตบอลชิงแชมป์แห่งชาติอาเซียน เอเอฟเอฟ ซูซูกิคัพ 2016 รอบรองชนะเลิศ นัดที่ 2 ขุนพล ช้างศึก ทีมชาติไทยเปิดบ้านรับทีมชาติเมียนมา ที่สนามราชมังคลากีฬาสถาน ในค่ำวันนี้ (8 ธ.ค.) เวลา 19.00 น. ช่อง 7 สี และฟ็อกซ์สปอร์ต ถ่ายทอดสด โดยนัดแรกช้างศึกบุกชนะมา 2-0 ที่ย่างกุ้ง,โดยความเคลื่อนไหวของทีมชาติไทย เมื่อช่วงเย็นวันที่ 6 ธ.ค.ที่ผ่านมา ได้เดินทางไปซ้อมที่สนามเทพหัสดิน โดยก่อนซ้อม ซิโก้ เกียรติศักดิ์ เสนาเมือง หัวหน้าโค้ชทีมชาติไทย นำทีมสักการะศาลหลวงศุภชลาศัย ภายในสนามกีฬาแห่งชาติ ส่วนการซ้อมวันนี้ เน้นทบทวนแท็กติก ทั้งเกมรับและรุกที่ไว้ดวลแข้งกับนักเตะสกุลหม่อง,ซิโก้ เกียรติศักดิ์ เสนาเมือง กุนซือทีมชาติไทย กล่าวว่า ตอนนี้นักเตะกลับมาฟิตเกือบ 100 เปอร์เซ็นต์แล้ว มีล้าบ้างเล็กน้อย ไม่มีใครได้รับ บาดเจ็บ ทำให้สามารถจัดนักเตะชุดที่ดีที่สุดลงสนามได้ อาจจะกำชับให้นักเตะที่ติดใบเหลืองอย่าง สารัช อยู่เย็น ระมัดระวังการเข้าบอลบ้าง ทั้งนี้แม้จะชนะ มา 2-0 ในนัดแรก แต่ยังคงเน้นเต็มที่ จึงยังซ้อมหนักเพื่อเอาชนะในเกมที่ 2 กรุยทางไปสู่การเป็นแชมป์ ซึ่งการพบกับเมียนมาในนัดที่ 2 รูปแบบการเล่นจะเปลี่ยนไปจากนัดแรกแน่นอน โดยจะเน้นเปิดเกมรุกเข้าใส่มากกว่าเดิม เพราะเป็นการเล่นในถิ่น,สำหรับผู้เล่น 11 คนแรกของทีมชาติไทย คาดว่า จะจัดระบบ 4-5-1 มี กวินทร์ ธรรมสัจจานันท์ เป็นผู้รักษาประตู คู่เซ็นเตอร์ ใช้ ธนบูรณ์ เกษารัตน์ กับ กรวิทย์ นามวิเศษ, แบ็กซ้าย ธีราทร บุญมาทัน, แบ็กขวา ทริสตอง โด, กองกลาง สารัช อยู่เย็น กับ ปกเกล้า อนันต์, ริมเส้นซ้าย-ขวา เกริกฤทธิ์ ทวีกาญจน์ กับ รุ่งรัฐ ภูมิจันทึก มี เมสซีเจ ชนาธิป สรงกระสินธ์ เป็นตัวรุก และ กัปตันมุ้ย ธีรศิลป์ แดงดา ที่ยิงไปในรายการนี้ 5 ประตู นำดาวซัลโว รับบทหน้าเป้า,ขณะที่เมียนมาของกุนซือ แกร์ด ซีเซ แนวรุก นำโดยอ่อง ธู ดาวยิงความเร็วสูง และ กอง แซต ไน ผู้เล่นสมุทรสาคร เอฟซี ทีมระดับดิวิชั่น 2 ของไทย สถิติไทยกับเมียนมาเจอกันในรายการนี้ 7 ครั้ง ไทยไร้พ่าย โดยนอกจากเกมล่าสุด เมื่อ 4 ธ.ค. ที่ผ่านมา ซึ่งช้างศึกบุกชนะ 2-0 แล้ว ก่อนหน้านี้ 6 ครั้ง ไทยชนะ 3 เสมอ 3 ขณะที่ธีรศิลป์ แดงดา ถูกโฉลกกับการเตะกับเมียนมา ยิงไปแล้ว 5 ประตู มาจากแฮตทริกเกมรอบแรกเมื่อปี 2012 ในชัยชนะ 4-0 และการเหมา 2 ลูก ที่ย่างกุ้ง เมื่อวันอาทิตย์ที่ผ่านมา
ขุนพล ช้างศึก ทีมชาติไทย ฟิตเต็มร้อย พร้อมย้ำแค้นถล่มชนะเมียนมา ที่จะบุกมาเยือน ในเกมรอบรองฯ นัดที่ 2 ของศึก เอเอฟเอฟ ซูซูกิคัพ 2016 ที่สนามราชมังคลาฯ 8 ธ.ค.นี้
เอเอฟเอฟ ซูซูกิคัพ 2016,ฟุตบอลไทย,ทีมชาติไทย,ช้างศึก,เกียรติศักดิ์ เสนาเมือง